మదాలస శర్మ

మదాలస శర్మ భారతీయ చలనచిత్ర నటి. హిందీ, తెలుగు, కన్నడ, తమిళం, జర్మన్, పంజాబీ భాషల చిత్రాలలో నటించింది.

 జననం - విద్యాభ్యాసం 
మదాలస శర్మ 1991, సెప్టెంబరు 26న సినీ నిర్మాత, దర్శకుడు సుభాష్ శర్మ, నటి షీలా శర్మ దంపతులకు ముంబైలో జన్మించింది. మార్బుల్ ఆర్చ్ పాఠశాలలో ఉన్నత విద్యను పూర్తిచేసి, ముంబైలోని మిథిబాయి కాలేజీలో ఇంగ్లీష్ లిటరేచర్ ను అభ్యసించింది. చిన్నప్పటినుండి నటి కావాలని ఎల్లప్పుడు కోరుకునేది. కిషోర్ నమిత్ కపూర్  దగ్గర నటన, గణేష్ ఆచార్య, షియామాక్ దావర్ ఆధ్వర్యంలో నృత్యం నేర్చుకున్నది.

 వివాహం 
2018, జూలై 10న  మిథున్ చక్రవర్తి కుమారుడు మహాక్షయ్ చక్రవర్తిని వివాహం చేసుకుంది.

 సినిమారంగం 
2009లో ఈ.వి.వి.సత్యనారాయణ దర్శకత్వంలో వచ్చిన ఫిట్టింగ్ మాస్టర్ మదాలస శర్మ  తొలి తెలుగుచిత్రం. ఈ చిత్రం విజయవంతమై, ఈవిడ నటనకు ప్రసంశలు అందుకుంది. 2010లో శౌర్య సినిమాతో కన్నడ చిత్ర పరిశ్రమలో అడుగుపెట్టింది. ఈ చిత్రం తన సినీజీవితానికి ఉపయోగపడింది. 2010లో సురేష్ ప్రొడక్షన్స్ ఆలస్యం అమృతం సినిమాలో నటించింది.

కొరియోగ్రాఫర్ గణేష్ ఆచార్య ద్వారా బాలీవుడ్ చిత్రరంగంలోకి ప్రవేశించగా 2011, ఫిబ్రవరిలో తొలిచిత్రం ఏంజెల్ విడుదలైంది. తరువాత తెలుగులో మేం వయసుకు వచ్చాం సినిమాలో నటించింది. ఈమె నటనను టైమ్స్ ఆఫ్ ఇండియా, ఫుల్ హైడ్.కాం ప్రస్తావిస్తూ ప్రసంశలు అందించాయి.

 నటించిన చిత్రాలు 
 సంవత్సరం  సినిమా పేరు  పాత్రపేరు  భాష  ఇతర వివరాలు2009  ఫిట్టింగ్ మాస్టర్  మేఘన  తెలుగు 2010  శౌర్య  శ్వేత  కన్నడ 2010  ఆలస్యం అమృతం  వైదేహి  తెలుగు 2010  తంబిక్కు ఇంద ఊరు  ప్రియ  తమిళం 2011  ఏంజెల్  సొనాల్ మహజన్  హిందీ 2012  మేం వయసుకు వచ్చాం  ఖుషి  తెలుగు 2013  పతఏరం కోడి  భూమిక  తమిళం 2013  ది గర్ల్ విత్ ది ఇండియన్ ఎమెరాల్డ్  మాల  జర్మన్ 2014  పటియాల డ్రీమ్స్  రీత్  పంజాబీ 2014  సామ్రాట్ & కో  డింపి సింగ్  హిందీ  2014  చిత్రం చెప్పిన కథ   తెలుగు 2015  రామ్ లీల  ప్రత్యేక పాత్ర  తెలుగు  2015  పైసా హో పైసా  భూమిక  హిందీ 2015  డవ్    కన్నడ 2016   దిల్ సాల సంకీ   హిందీ   సూపర్ 2   తెలుగు2018  మౌసం ఇక్రార్ కె దో పాల్ ప్యార్ కె  అంజలి  హిందీ

 ఇతర వివరాలు 
 వైజయంతీ మూవీస్ సంస్థ నిర్మించిన ఈటివి తెలుగు సూపర్-2 రియాలిటీ షో నటించి, ప్రజాదరణ పొందింది.
 ఎస్. ఎస్. రాజమౌళి దర్శకత్వం వహించిన "ఇమామి నవరత్న టాల్క్" ప్రచార చిత్రంలో నటించింది.

 మూలాలు 

 ఇతర లంకెలు 
 మదాలస శర్మ అధికారిక వెబ్సైట్


వర్గం:1991 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మహారాష్ట్ర మహిళలు